wickkiey/tamil-wikipedia-markdown huggingface dataset:
# இராஜ முத்திருளாண்டி



இராஜ (கோபால்) முத்திருளாண்டி, சிவகங்கை மாவட்டம், திருப்பூவனம் என்னும் ஊரில் பிறந்தவர் (1949) . உயர்நிலைப்பள்ளி வரை (SSLC) திருப்பூவனம் போர்டு உயர்நிலைப்பள்ளியிலும், புகுமுக வகுப்பு, பட்டப் படிப்பு மதுரைக் கல்லூரியிலும், முதுகலைப்படிப்பு அண்ணாமலைப் பல்கலைக் கழகத்திலும் படித்தார்.1971 முதல் தமிழ்நாடு அரசுக் கல்லூரிகளில் ஆங்கிலப் பேராசிரியராகப் பணியாற்றிப் பணி நிறைவு பெற்றுள்ளார்.  

இடையில், திருச்சியில் பாரதிதாசன் பல்கலைக் கழகம் தோற்றுவிக்கப்பட்டபோது (1982), முதல் துணைவேந்தர் பேராசிரியர் பி.எஸ். மணி சுந்தரம் அவர்கள் அழைப்பின்பேரில், தமிழக அரசால் முதல் துணைப் பதிவாளராக அயற்பணியில் பணியாற்ற ஆணைகள் இடப்பெற்றுப் பணியாற்றினார். வரலாற்றுச் சாதனையாக, அப்பல்கலைக் கழகத்தில் துணைவேந்தர் அவர்களது புதுமை செய் நோக்கில் விளைந்த எண்ணமான பி.எஸ்.ஸி கம்ப்யூட்டர் சயின்ஸ் என்ற மூன்றாண்டுப் பட்டப் படிப்பினை, இந்தியாவிலேயே முதலாவதாக, புத்தனாம்பட்டி எனும் சிற்றூரில் அமைந்திருக்கும் நேரு நினைவுக் கல்லூரியில் எழுத்தாளர் சுஜாதா அவர்களது வழிகாட்டலில் தொடங்க அரும்பணியாற்றினார்.  

உலக மனித உரிமைக்கான பத்தாண்டுக் காலத்தில் மனித உரிமைகள் குறித்த பத்துக்கும் மேற்பட்ட நூல்களைத் தமிழிலும் ஆங்கிலத்திலும் படைத்துள்ளார். தமிழில் இத்துறையில் இவரது நூல்களான இலக்கியத்தில் மனித உரிமைகள், கதாயுதங்கள், Human Rights: The constitution and Statuary Institutions of India என்ற நூல்கள் பல பல்கலைக் கழகங்களில் பட்ட வகுப்புகள், பட்ட மேற்படிப்பு வகுப்புகளுக்குப் பாடநூல்களாக இப்போதும் உள்ளன.தகவல் பெறும் உரிமைச்சட்டம் குறித்த இவரது இரண்டு தமிழ் நூல்கள் அச்சட்டத்தை,அதன் செயல்பாடுகளை, அச்சட்டத்தையொட்டி இந்திய நீதிமன்றங்களில் விளைந்துள்ள தீர்ப்புகளை விளக்கும் வகையில் எழுதப்பட்டவை.  

பாரதியார் நினைவு நூற்றாண்டு வெளியீடாக(2021) வந்துள்ள இவரது நூல் ( பாட்டிடையிட்ட பாரதியார் சிறுகதைகள்) பாட்டுக்கொரு புலவன் பாரதியை, தமிழ்ச்சிறுகதையின் தந்தை எனத் தவறாகக் குறிப்பிடப்பட்டுவரும் வ.வெ.சு.ஐயர் அவர்களுக்கு முன்னரே சிறுகதைகள் படைத்தவர் என்பதைச் சான்றுகளுடன் நிறுவிநிற்கும் நூலாக ஆய்வாளர்களால் மதிப்பிடப் பட்டிருக்கிறது.
# சேலம் நிறைகோல் தமிழ்ச் சங்கம்



## சேலம் நிறைகோல் தமிழ்ச்சங்கம்:

சேலம் நிறைகோல் தமிழ்ச்சங்கம் தமிழின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் தம் பணிகளைச் செய்து வருகிறது. மறைந்து வரும் தமிழரின் பண்பாடு, நாகரீகம், கலை போன்றவற்றை நிலைநாட்டும் நன்னோக்கோடும், எங்கோ ஒரு மூளையில் முடங்கிக்கிடக்கும் திறமை வாய்ந்தவர்களின் திறனை வெளிக் கொணர்வதற்காகவும் இச்சங்கம் உருவாக்கப்பட்டு இயங்கி வருகிறது.  

## வரலாறு:

சேலம் நிறைகோல் தமிழ்ச்சங்கம் 13 உறுப்பினர்களைக் கொண்டு 2021 ஆம் ஆண்டு மார்ச் மாதம் 26 ஆம் நாள் முனைவர் அ. இளவரசி முருகவேல், முனைவர் ஶ்ரீ.அழகுலெட்சுமி, முனைவர் ப. சசிரேகா ஆகியோரால் உருவாக்கப்பட்டது. தற்போது இச்சங்கத்தின் தலைவராக முனைவர் அ. இளவரசி அவர்கள் பொறுப்பேற்று இச்சங்கத்தினை வழிநடத்தி வருகிறார். இச்சங்கத்தில் தலைவர், செயலாளர், பொருளாளர், ஆலோசனைக் குழு உறுப்பினர்கள், செயற்குழு உறுப்பினர்கள் என மொத்தம் 13 உறுப்பினர்கள் தங்களின் பங்கினை ஆற்றி வருகின்றனர்.  

## தமிழ்நாடு அரசு பதிவு:

சேலம் நிறைகோல் தமிழ்ச்சங்கம் முறையாக பதிவு செய்யப்பட்டு செயல்படுத்தப்பட வேண்டும் என்ற நோக்கத்தோடு சங்கப்பதிவு செய்வதற்காக சேலம் சங்கப்பதிவு அலுவலகத்தில் 21.10.2021 அன்று ஆவணங்கள் தாக்கல் செய்யப்பட்டது. அதன் அடிப்படையில் அனைத்து ஆவணங்களும் சரிபார்க்கப்பட்டு 04.01.2022 அன்று SRG/Salem West/3/2022 என்று சங்கப்பதிவு எண் கிடைக்கப்பெற்றது.இச்சங்கம் தமிழ்நாடு அரசு சங்கப்பதிவு பெற்றது நடத்தப்படுகிறது என்பது பெருமைக்குரியதாகும்.  

## நோக்கம்

சேலம் நிறைகோல் தமிழ்ச்சங்கம் தமிழ் மொழியின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் இனிவரும் காலங்களில் வருங்காலத் தலைமுறையினருக்கு தமிழ் மொழியின் சிறப்புகளை உணர்த்தி மொழிப்பற்றை ஏற்படுத்துவதற்காகவும் உருவானதாகும்.  
• மறைந்து வரும் தமிழரின் பண்பாடு, நாகரீகம், மற்றும்கலை இலக்கிய வாழ்வியல் கூறுகளை மீட்ருவாக்குதல்.  
• தமிழ்மொழியின்சிறப்பையறிந்த அறிஞர் பெருமக்கள், கலைஞர்கள், மாணவர்கள், தமிழ் ஆர்வலர்கள் என அனைவரையும் இனங்கண்டு அவர்களை ஊக்குவிக்கும் வகையில் பல நலத்திட்டங்களை செயல்படுத்துவரை நோக்கமாக கொண்டுள்ளது.  
• திறமை வாய்ந்தவர்களின் திறனை வெளிக்கொணர்வதற்கான களமாக சேலம் நிறைகோல் தமிழ்ச்சங்கம் செயல்படுத்தப்பட்டு வருகிறது.  
• பழமை வாய்ந்த தமிழ் மொழியை ஆராய்ச்சியாளர்களின் வழி ஆராய்ந்து தரவுகளை, வருங்காலத் தலைமுறையினருக்கு தெறியப்படுத்தும் வகையில் பதிப்புக் குழுமமாக செயல்பட்டு நூல்களாக, இதழ்களாக வெளியிடும் பணியைச் செய்வதை பணியாகக் கொண்டுள்ளது.  
• பல்வேறு போட்டிகளை நடத்தி அதில் திறம் வாய்ந்தவர்களைக் கண்டறிந்து அவர்களைப் பெருமைபடுத்தும் வகையில் சான்றிதழ்கள், விருதுகள், பரிசளிப்புகள் வழங்கி சிறப்பிக்கும் நோக்கில் செயல்படுகிறது.  
• திறன்மேம்பாட்டுப் பயிற்சிகள், கணினித்தமிழ்ப் பயிற்சிகள் மற்றும் விரிவாக்கப்பணிகள் போன்றவை நடத்துதல்.  

## கொள்கை

• தமிழ்மொழியின் வளர்ச்சிக்காகச் செயல்படுதல்.  
• தமிழ்மொழியோடு பிறமொழிகளையும் பேணிக் காப்பது.  
• வியாபார நோக்கமற்ற பொதுநல அமைப்பாகச் செயல்படுதல்.  
• தனியொருவரின் விருப்பங்களையோ, அமைப்பிற்கு முரண்பாட்டுக் கருத்துக்களையோ, செயல்பாடுகளையோகொள்கைகளையோ செயல்படுத்துவதற்கு இடம்அளிக்காது.  
• மக்கள், சமூகம் மற்றும் அரசுக்கு எவ்வகையிலும் எதிராக செயல்படாதிருத்தல்.  
• மொழிப்பற்று மிக்கவர்களை இணங்கண்டு அவர்களை ஒருங்கிணைத்து தமிழ்மொழி வளர்ச்சி மேம்பாட்டிற்காக இச்சங்கம் செயல்பட்டு வருகிறது.
# உமரியா சின்கவன்சா


**உமரியா பிந்தி ஆயிசா சின்கவன்சா** ( *Umaria Binthy Ayesha Sinhawansa* ) (, பிறப்பு 5 ஜனவரி 1991), **உமரியா** என்ற தனிப்பெயரால் பிரபலமாக குறிப்பிடப்படும் இவர் ஓர் இலங்கை பரப்பிசை, ரிதம் அண்ட் புளூஸ் மற்றும் ஜாஸ் பாடகர் ஆவார். இலங்கை ஒலிபரப்புக் கூட்டுத்தாபனத்தினால் ஏ-தரம் பெற்ற இளைய இசைக்கலைஞராவார். இலங்கையின் இசைத்துறைக்கு இவர் ஆற்றிய பங்களிப்பிற்காக 'கலா கீர்த்தி அபிமானி' விருதை வென்றுள்ளார்.  

## சுயசரிதை

## ஆரம்ப வாழ்க்கை மற்றும் கல்வி
உமரியா சின்கவன்சா, 1991 ஆம் ஆண்டு சனவரி 5 ஆம் நாள் இலங்கையின் கொழும்பில் இசைக்கலைஞர்களான டோனி சின்கவன்சா மற்றும் ஆயிசா சின்கவன்சா ஆகியோரின் மகளாகப் பிறந்தார். உமரியா தனது வாழ்க்கையின் ஆரம்பத்திலேயே இசையைக் கற்றுக் கொண்டார். இவர் இலங்கையின் கொழும்பில் உள்ள முஸ்லிம் பெண்கள் கல்லூரி மற்றும் கேட்வே பன்னாட்டு பள்ளியில் படித்தார். இசையில் இளங்கலை பட்டமும், உட்புற வடிவமைப்பு மற்றும் ஒளிப்பதிவில் சான்றிதழ் பட்டமும் பெற்றுள்ளார்.  

## குடும்பம்
இவருக்கு சுபந்திரியோ மற்றும் ஆர்தோனோ என்ற இரண்டு மூத்த சகோதரர்கள் உள்ளனர். ஆர்தோனோ ஒரு இசை தயாரிப்பாளர் மற்றும் தொழில்முனைவோராக இருக்கிறார். இவரது மூத்த சகோதரி உமரா சின்கவன்சாவும் ஒரு இசைக்கலைஞர். உமரியாவின் பாட்டி ராணி பெரேரா இலங்கைத் திரைப்படங்களில் நடிகையாக இருந்தவர். இவர் மறைந்த பாடகியும் இலங்கைத் திரைப்பட நடிகையுமான ருக்மணி தேவியின் பேத்தியும் ஆவார்.  

## இசை வாழ்க்கை

உமரியா தனது 11 வயதில் தனது இசை வாழ்க்கையை 2005 இல் தொடங்கினார். பல்வேறு நிலைகளில் தனது சகோதரியுடன் இணைந்து நிகழ்ச்சிகளை நடத்தினார். *ஆசை மண் பியாபன்னா* படத்தில் பின்னணி பாடகியாக அறிமுகமானார். மேலும் இவர் பான் ஆசிய இசை பன்னாட்டு இசைப் போட்டி மற்றும் *கிரிமியா மியூசிக் ஃபெஸ்ட்* பன்னாட்டுப் போட்டியில் வெள்ளி விருதுகளை வென்றுள்ளார்.  

2020 ஆம் ஆண்டில், இவரது தனிப்பாடலான *மண்ட பாமா* இலங்கையில் பெரிய வெற்றி பெற்றது. மேலும் மிகக் குறுகிய காலத்தில் 10 மில்லியன் பார்வைகளை எட்டியது. 22 மில்லியன் பார்வைகளுடன் யூடியூப்ப்பில் அதிகம் பார்க்கப்பட்ட பெண் கலைஞர்களில் இவர் பட்டியலிடப்பட்டார். மேலும் இவர் இன்ஸ்ட்டாகிராமில் அதிகம் பின்தொடரும் இலங்கை பாடகியாக இருக்கிறார். இசையில் இவர் ஆற்றிய பங்களிப்பிற்காக "அயா பிரணாம விருது" இவருக்கு வழங்கப்பட்டது. மேலும் 2021 ஆம் ஆண்டின் பாடலுக்காக 2021 நீல்சன் மக்கள் விருதும் வழங்கப்பட்டது  

## பன்னாட்டுப் போட்டிகள்
2010 ஆம் ஆண்டில், 16 வயதில், உமரியா, சீனாவின் பெய்சிங்கில் நடைபெற்ற இலங்கையைப் பிரதிநிதித்துவப்படுத்தும் *பான் ஆசியா இசை விழா 2010* இல் சர்வதேசப் பாடும் போட்டியில் பங்கேற்றார். போட்டியில், இவர் அடெலின் " ஹலோ " மற்றும் பியோன்சேவின் " கேள் " பாடலைப் பாடினார். பின்னர் அவர் அரையிறுதியில் முதல் இடத்தைப் பிடித்தார். மேலும் போட்டியில் வெள்ளிப் பதக்கத்தை வென்றார். பின்னர் துருக்கியில் நடந்த ஒரு சர்வதேச போட்டியில் கலந்து கொண்டு வெண்கலப் பதக்கம் வென்றார். பின்னர் அவர் தனது சகோதரியுடன் உக்ரைனில் நடந்த கிரிமியா இசை விழாவில் பங்கேற்றார். இவர்கள் இருவரும் *மை ட்ரீம்ஸ்* என்ற அசல் பாடலை பாடினர். அங்கு இவர் இந்திய இசைக்கலைஞர்களான ஆஷா போஸ்லே மற்றும் சங்கர்-எசான்-லாய் ஆகியோருடன் மேடையைப் பகிர்ந்து கொண்டார்.  

## கௌரவம்
2018 ஆம் ஆண்டில், காந்தியின்150வது பிறந்தநாளுக்கு இசை அஞ்சலியாக பாடப்பட்ட வைஷ்ணவ ஜன தோ என்ற பாடலுக்காக உமரியா இந்தியப் பிரதமர் நரேந்திர மோதியால் கௌரவிக்கப்பட்டார்.
# ஒற்றைக்கோணம்


வடிவவியலில் **ஒற்றைக்கோணம்** (*Monogon*) என்பது ஒரு விளிம்புடனும், ஒரு உச்சியுடனும் கூடிய பல்கோணமாகும். இது சிலாப்லி குறியீடு {1}-ஐக் கொண்டுள்ளது.  

## யூக்ளிடியன் வடிவவியலில்
யூக்ளிடியன் வடிவவியலில் **ஒற்றைக்கோணம்** என்பது ஒரு சிதைவு பல்கோணமாகும், ஏனெனில் அதன் இறுதிப்புள்ளிகள் எந்த யூக்ளிடியக் கோட்டுத் துண்டுகளையும் போலல்லாமல் ஒன்றி இணைந்திருக்க வேண்டும். யூக்ளிடிய வடிவவியலில் பல்கோணத்தின் பெரும்பாலான வரையறைகள் ஒற்றைக்கோணம் என்பதை ஏற்கவில்லை.  

## கோள வடிவியலில்
கோள வடிவியலில், ஒரு பெரு வட்டத்தில் (நிலநடுக் கோடு) உச்சியாக ஒரு ஒற்றைக்கோணத்தை உருவாக்க முடியும். இது ஒரு 360° விளிம்பையும் ஒரு உச்சியையும் பகிர்ந்து கொள்ளும் இரண்டு அரைக்கோள ஒற்றைக்கோண முகங்களுடன் {1,2} என்ற இருதளவுருவை உருவாக்குகிறது. அதன் இருமமான, ஒரு {2,1} என்ற ஓசோகெட்ரான் (*hosohedron *), துருவங்களில் ஒரு 360° பிறை முகத்தையும், இரண்டு உச்சிகளுக்கிடையே ஒரு விளிம்பையும் கொண்ட இரண்டு காலெதிர்ப் புள்ளிகளைக் கொண்டுள்ளது.
# எம். முகம்மது சித்தீக்

**எம். முகம்மது சித்தீக்** (*M. Mohammad Siddik*) தமிழக அரசியல்வாதி ஆவார். இவர் 1989ஆம் ஆண்டு நடைபெற்ற தேர்தலில் தற்போதைய மயிலாடுதுறை மாவட்டத்தின், பூம்புகார் சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்.  

## பிறப்பு
முகம்மது சித்தீக் 27 மே 1957ஆம் ஆண்டு தற்போதைய நாகப்பட்டினம் மாவட்டம் தரங்கம்பாடி அருகே உள்ள எடுத்துக்கட்டி ஊராட்சி சாத்தனூரில் பிறந்தார்.  

## கல்வி
நாகப்பட்டினம் மாவட்டம் திருக்களாச்சேரி ஊராட்சிக்கு உட்பட்ட ஆயப்பாடியில் உள்ள நேசனல் உயர் நிலைப்பள்ளியில் 9ஆம் வகுப்பு வரை பயின்றார்  

## அரசியல்
இந்திய ஒன்றிய முஸ்லிம் லீக் (லத்தீப்) அணியிலிருந்த இவர், பூம்புகார் சட்டமன்றத் தொகுதியில் தி.மு.க கட்சி சார்பில் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் போட்டியிட்டு வெற்றி பெற்றார்.  

### சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |  |
| --- | --- | --- | --- | --- | --- |
| 1989 | பூம்புகார் | தி.மு.க | 47.33 | 40657 | } |
# பிரமிளா மாலிக்



**பிரமிளா மாலிக்** *(Pramila Mallik*) என்பவர் ஓர் இந்திய அரசியல்வாதியும் ஒடிசா மாநில சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். இவர் இக்கட்சியின் வேட்பாளராக பிஞ்சர்பூர் சட்டமன்றத் தொகுதியில் போட்டியிட்டு 2023ஆம் ஆண்டு ஒடிசா சட்டமன்றத்திற்கு தேர்ந்தெடுக்கப்பட்டார்.
# பொட்டாசியம் அறுபுளோரோசிர்க்கோனேட்டு


**பொட்டாசியம் அறுபுளோரோசிர்க்கோனேட்டு** (*Potassium hexafluorozirconate*) என்பது K<sub>2</sub>ZrF<sub>6</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம், புளோரின், சிர்க்கோனியம் ஆகிய தனிமங்கள் சேர்ந்து இச்சேர்மம் உருவாகிறது.  
## தயாரிப்பு
தனிமங்களின் கரைசல்களிலிருந்து பொட்டாசியம் அறுபுளோரோசிர்க்கோனேட்டு வீழ்படிவாக்கப்படுகிறது.  
:2KF + ZrF4 -> K<sub>2</sub>ZrF<sub>6</sub>↓  
:2KCl + (NH<sub>4</sub>)2ZrF<sub>6</sub> -> K<sub>2</sub>ZrF<sub>6</sub>↓ + 2NH4Cl}}  
மேலும், தொழில்துறையில், 600–700°செல்சியசு வெப்பநிலையில் பொட்டாசியம் அறுபுளோரோசிலிக்கேட்டுடன் செறிவூட்டப்பட்ட சிர்கோனியம் தாதுவைச் சேர்த்து வினைபுரியச் செய்தும் இதை தயாரிக்கலாம்.  

## இயற்பியல் பண்புகள்
பொட்டாசியம் அறுபுளோரோசிர்க்கோனேட்டு மணமற்ற வெள்ளை படிகத் தூளாக உருவாகிறது.  

C 2/c (எண்.15) என்ற இடக்குழுவில் ஒற்றைச்சரிவச்சு படிகக் கட்டமைப்பில் பொட்டாசியம் அறுபுளோரோசிர்க்கோனேட்டு படிகமாகிறது.  

## பயன்கள்
உலோக சிர்கோனியத்தின் மின்னாற்பகுப்பு முறை உற்பத்தியில் பொட்டாசியம் அறுபுளோரோசிர்க்கோனேட்டு ஓர் இடைநிலைப் பொருளாகப் பயன்படுத்தப்படுகிறது.  

தீத்தடுப்பானாகவும், மக்னீசியம் மற்றும் அலுமினிய கலப்புலோகங்களில் சுத்திகரிப்பானாகவும் இது பயன்படுத்தப்படுகிறது.
# சோடியம் அறுபுளோரோசிர்க்கோனேட்டு



**சோடியம் அறுபுளோரோசிர்க்கோனேட்டு** (*Sodium hexafluorozirconate*) என்பது Na<sub>2</sub>ZrF<sub>6</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், புளோரின், சிர்க்கோனியம் ஆகிய தனிமங்கள் சேர்ந்து இச்சேர்மம் உருவாகிறது. சோடியம் சிர்க்கோனியம் புளோரைடு என்ற பெயராலும் இது அழைக்கப்படுகிறது.  

ஒரு கனிம சேர்மமான சோடியம் அறுபுளோரோசிர்க்கோனேட்டு ஒளியியல் கண்ணாடிகள் மற்றும் மட்பாண்டங்கள் தயாரிப்பிலும், மற்ற இரசாயன சேர்மங்களின் உற்பத்தியிலும் பயன்படுத்தப்படுகிறது. சிவப்பு மற்றும் நீல-பச்சை பாசுபர்களின் உற்பத்தியிலும் இதன் பயன்பாடு ஆராய்ச்சி செய்யப்பட்டுள்ளது.
# இலித்தியம் அறுபுளோரோசிர்க்கோனேட்டு



**இலித்தியம் அறுபுளோரோசிர்க்கோனேட்டு** (*Lithium hexafluorozirconate*) என்பது Li<sub>2</sub>ZrF<sub>6</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், புளோரின், சிர்க்கோனியம் ஆகிய தனிமங்கள் சேர்ந்து இச்சேர்மம் உருவாகிறது. இருலித்தியம் அறுபுளோரோசிர்க்கோனேட்டு, சிர்க்கோனியம் லித்தியம் அறுபுளோரைடு, இலித்தியம் அறுபுளோரோசிர்க்கோனேட்டு(IV) என்ற பெயர்களாலும் இது அழைக்கப்படுகிறது.
# விக்கிப்பீடியா:விக்கித்திட்டம் தாவரங்கள்/கலந்துரையாடல்கள்



*கற்றது கை மண் அளவு* என்ற தமிழ்முதுமொழிக்கு ஏற்ப பலருடன் நடந்த கலந்துரையாடல்களை, ஒருங்கிணைக்க இப்பக்கம் உருவாக்கப்படுகிறது. ஒரே இடத்தில் இவைகள் இருந்தால், பலவித நோக்கங்களோடு செயற்படுபவர்களுக்கும், **இத்திட்டம் வளர்வதற்கும்** உறுதுணையாக இருக்கும். குறைந்த நேரத்தில் பலரது வழிகாட்டல்களையும், புரிதல்களையும் அறிய வாரீர்.
# மரியா அடசோவசுகா



**மரியா கொசுடியாண்டினிவா அடசோவசுகா** **, மரியா சான்கோவெட்சுகா** (; 4 ஆகத்து 1854 - 4 அக்டோபர் 1934) என்று பிரபலமாக அழைக்கப்படுபவர், ஓர் உக்ரேனிய நாடக நடிகை ஆவார். இவர் 1922 ஆம் ஆண்டில் *உக்ரைனின் மக்கள் கலைஞர்* விருதை பெற்ற முதல் கலைஞராக ஆனார்.  

## வாழ்க்கை வரலாறு
மரியா 19854 ஆம் ஆண்டில் கோசுடியன்டின் அடாசோவசுகி மற்றும் மரியா நெபெடோவா தம்பத்திக்கு மகளாக செர்னிகிவ் ஆளுநராகம் நிசின் மாவட்டத்தில் உள்ள சான்கிவ் நகரில் பிறந்தார். இவருடன் பிறந்த பல உடன்பிறப்புகள் இருந்தனர். இவர் செர்னிகிவ் நகர பெண் உடற்பயிற்சிக் கூட பள்ளியில் பள்ளிப்படிப்பை முடித்தார்.  

1876 ஆம் ஆண்டில், மரியா முதன்முதலில் நிசுகின் திரையரங்கில் மேடையில் தோன்றினார். 27 அக்டோபர் 1882 அன்று மார்கோ கிரோபினிட்சுகியின் நிர்வாகத்தின் கீழ் யெலிசாவெட்கிராட் நகர திரையரங்கில் மரியா நடிக்க தொடங்கினார். இவர் கோட்லியரேவசுகி எழுதிய *நடால்கா போல்டாவகா* என்ற நாடகத்தில் நடால்கா எனும் முக்கிய கதாபாத்திரத்தை ஏற்று நடித்தார். இதன் பின்னர் மார்கோ கிரோபிவனெட்சுகி, மைக்கைலோ சுடாரிட்சுகி, மைக்கோலா சடோவசுகி மற்றும் பனாசு சக்சான்சுகி போன்ற மிகவும் பிரபலமான உக்ரேனிய இயக்குநர்களின் நாடக குழுக்களில் மரியா பங்கேற்று நடித்தார்.  

இவர் நாடகங்களில் நடிக்கும் பொது *மரியா சான்கோவெட்சுகா* என்ற மேடைப் பெயரை பயன்படுத்தினார். இந்த புனை பெயரானது இவர் பிறந்த கிராமத்தின் பெயரிலிருந்து பெறப்பட்டது. மரியா நாடகங்களில் முப்பதிற்கும் அதிகமான வெவ்வேறு கதாபாத்திரங்களை ஏற்று நடித்தார். மேலும் இவர் சில நாடகங்களில் உக்ரேனிய நாட்டுப்புற பாடல்களை பாடினார்.  

மரியா நிசின் நகரில் ஓர் நிரந்தரமான நாடக அரங்கைத் திறப்பதற்கு பெரும் முயற்சி மேற்கொண்டார். 1918 ஆம் ஆண்டில், இவரின் வழிகாட்டுதலின் பேரில் ஓர் நாடக குழு அமைக்கப்பட்டது. இதில் போரிசு ரோமான்ட்சுகி, ஆண்ட்ரி ரோட்மிரோவ் போன்ற பல முன்னணி நடிகர்களாக கலந்துகொண்டு நடித்தனர். *நடால்கா போல்டாவகா*, *ஹெட்மேன் டோரோசேன்கோ*, *ஆசா தி சிப்சி* போன்ற பல பிரசித்தி பெற்ற நாடகங்கள் அமைத்து நடிக்கப்பட்டன. இவரது மேடை தகுதிகளை அங்கீகரித்து, சூன் 1918 இல் உக்ரைன் குடியரசின் தலைவர் பாவலோ சுகோரோபாட்கி முன்மொழிந்த மரியாவுக்கு வாழ்நாள் ஓய்வூதியம் அளிப்பது குறித்த தீர்மானத்தை அமைச்சர்கள் சபை ஏற்றுக்கொண்டது. 1922 ஆம் ஆண்டில் உக்ரைன் முழுவதும் இவரின் நடிப்பு வாழ்க்கையின் 40வது ஆண்டு விழா வெற்றிகரமாக கொண்டாடப்பட்டது. அதே ஆண்டில் உக்ரைன் குடியரசின் மக்கள் கலைஞர் என்ற உயர் பட்டத்தை பெற்ற முதல் நபரானார்.  

## அஞ்சலி
ஆகத்து 4,2014 அன்று, கூகிள் மரியாவின் 160 வது பிறந்தநாளை கொண்டாடும் வகையில் ஒரு புது வரைபடத்தை (*டூடில்*) பதிவிட்டது.
# மினாங்கபாவு பெருநிலம்



**மினாங்கபாவு பெருநிலம்** அல்லது **மினாங்கபாவு பீடபூமி** (ஆங்கிலம்: *Minangkabau Highlands*; மலாய்: *Dataran tinggi Minangkabau*; இந்தோனேசியம் *Dataran Tinggi Minangkabau*, மினாங்கபாவு: *Minang Darek*) என்பது இந்தோனேசியா, மேற்கு சுமாத்திரா மாநிலத்தில் உள்ள ஒரு மலைப் பகுதியாகும்.  

இந்த மலைப் பகுதி இந்தோனேசியாவின் மேற்கு-மத்திய சுமாத்திராவின் மெராப்பி எரிமலை, சிங்கலாங் மலை மற்றும் சாகோ மலை ஆகிய மூன்று மலைகளைச் சுற்றி அமைந்துள்ளது.  

## பொது

மெராப்பி எரிமலை, சிங்கலாங் மலை, சாகோ மலை ஆகிய மலைப்பகுதிகள் பாரிசான் மலைகள் பகுதி என அழைக்கப்படுகிறது. இது சுமத்திராவின் மிகப்பெரிய மலைத்தொடராகும். பெரும்பாலான மினாங்கபாவு மக்கள் இங்குதான் வாழ்கின்றனர். மினாங்கபாவு மக்கள் அப்பகுதியை மினாங்கபாவு உலகம் (*Alam Minangkabau*) என்று குறிப்பிடுகின்றனர். இந்தப் பகுதி 7-ஆம் நூற்றாண்டிலிருந்து மெலாயு இராச்சியம் (*Malayu Kingdom*) என தற்போது அறியப்படும் ஓர் இராச்சியத்தை உருவாக்கியது.  

பல நூற்றாண்டுகளுக்கு முன்னரே, மினாங்கபாவு மக்கள் வாழும் மலைப்பகுதிகளில் ஈரநெல் வேளாண்மை சிறப்பாக வளர்ச்சி அடைந்த நிலையில் இருந்தது. சுமத்திராவின் பிற பகுதிகளில் ஈரநெல் வேளாண்மை நடைபெறுவதற்கு நீண்ட காலத்திற்கு முன்பாகவே மினாங்கபாவு மலைப்பகுதிகளில் ஈரநெல் வேளாண்மை நடந்துள்ளது. மேலும் அங்கு வெளிநாட்டு தொடர்புகள் ஏற்படுவதற்கு முன்னரே ஈரநெல் சாகுபடி பரிணாம வளர்ச்சியை அடைந்துள்ளது.  

## தங்க வணிகம்

இப்பகுதியில் ஆதித்தியவர்மன் (1347–1375) ஆட்சியின் கல்வெட்டுகள் கண்டுபிடிக்கப்பட்டுள்ளன. இடச்சுக்காரர்கள் 1680-களில் மினாங்கபாவு மலைப்பகுதிகளின் தங்க இருப்புக்களைக் கைப்பற்றத் தொடங்கினர்.  

இடச்சுக்காரர்கள் அப்பகுதியின் தங்க வர்த்தகத்தில் ஆதிக்கம் செலுத்தினர். 1820 மற்றும் 1899-க்கு இடைப்பட்ட காலத்தில், மலைப்பகுதிகளுக்கும் கடற்கரை துறைமுகங்களுக்கும் இடையிலான வர்த்தகப் பாதைகளைக் கடுமையாகக் கட்டுப்படுத்தினர். இது அரிசி உற்பத்தியில் குறிப்பிடத்தக்க சரிவை ஏற்படுத்தியது.  

### பள்ளத்தாக்குகள்

மினாங்கபாவு மலைப்பகுதிகள் மூன்று பெரிய பள்ளத்தாக்குகளைக் கொண்டுள்ளன:  

- தானா டாத்தார் பள்ளத்தாக்கு
- அகாம் பள்ளத்தாக்கு
- லீமா புலோ பள்ளத்தாக்கு

மினாங்கபாவு பெருநிலத்தில் உள்ள பெலிம்பிங் கிராமம் அதன் மினாங்கபாவு கட்டிடக்கலைக்கு நன்கு அறியப்படுகிறது.  

## காட்சியகம்
# வீச்சு (புள்ளியியல்)

புள்ளியியலில் தரவுத் தொகுப்பு ஒன்றின் **வீச்சு** (*Range*) என்பது மிகப்பெரியதும் மிகச்சிறியதுமான மதிப்புகளுக்கு இடையிலான வேறுபாடு ஆகும். இது கூறுபுள்ளியின் அதிகபட்ச மதிப்பிலிருந்து குறைந்தபட்ச மதிப்பைக் கழிப்பதன் விளைவாகும். இது தரவுகளின் அதே அலகுகளில் வெளிப்படுத்தப்படுகிறது.  

விளக்கப் புள்ளியியலில், வீச்சு என்பது அனைத்துத் தரவுகளையும் கொண்ட மிகச்சிறிய இடைவெளி அளவு ஆகும். இது புள்ளியியல் பரவலின் அறிகுறியை வழங்குகிறது. இது இரண்டு கூர்நோக்குளை மட்டுமே சார்ந்திருப்பதால், சிறிய தரவுத் தொகுப்புகளின் பரவலைக் குறிக்க இது மிகவும் பயனுள்ளதாக இருக்கும்.  

## சார்பிலா மற்றும் முற்றொருமப் பரவலுக்கு தொடர்ச்சியான சமவாய்ப்பு மாறி
இங்கு nக்கு சார்பிலா மற்றும் முற்றொருமப் பரவலுக்கு தொடர்ச்சியான சமவாய்ப்பு மாறிகள் *X*<sub>1</sub>, *X*<sub>2</sub>, ..., *X*<sub>*n*</sub> உடன் குவிவு பரவல் சார்புகள் G(*x*) மற்றும் நிகழ்தகவு அடர்த்தி சார்புகள் g(*x*) ன் வீச்சானது T குவிவு பரவல் சார்புகளாக உள்ளது T= max(*X*<sub>1</sub>, *X*<sub>2</sub>, ..., *X*<sub>*n*</sub>)-min(*X*<sub>1</sub>, *X*<sub>2</sub>, ..., *X*<sub>*n*</sub>).
# செசுவியம்


**செசுவியம்** (தாவரவியல் பெயர்: *Sesuvium*, ஆங்கிலம்: *sea-purslanes*) என்பது ஐசோஏசியே (*Aizoaceae*) என்ற பூக்கும் தாவரக் குடும்பத்தின் 120 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1759 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயப் பகுதிகள், அயன அயல் மண்டலப் பகுதிகள் ஆகும்.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 14 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  

1. Sesuvium ayresii
1. Sesuvium congense
1. Sesuvium crithmoides
1. Sesuvium edmonstonei
1. Sesuvium humifusum
1. Sesuvium hydaspicum
1. Sesuvium maritimum
1. Sesuvium mezianum
1. Sesuvium parviflorum
1. Sesuvium portulacastrum
1. Sesuvium revolutifolium
1. Sesuvium rubriflorum
1. Sesuvium sesuvioides
1. Sesuvium trianthemoides
# வீமன்காமம்


**வீமன்காமம்** (*Veemankamam*) என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தெல்லிப்பழை பிரதேச செயலாளர் பிரிவில் அமைந்துள்ளது. இது காங்கேசன்துறைக்குத் தெற்கே சுமார் 2 கிலோமீட்டர் தூரத்தில் அமைந்துள்ளது.  

## இங்குள்ள பாடசாலைகள்
- வீமன்காமம் மகா வித்தியாலயம்

## இங்குள்ள வணக்கத் தலங்கள்
- வீமன்காமம் வைரவர் கோயில்
- வீமன்காமம் வடக்கு இராஜராஜேசுவரி அம்பாள் ஆலயம்

## வீமன்காமத்தைச் சேர்ந்தவர்கள்
- சு. வித்தியானந்தன், பேராசிரியர், தமிழறிஞர்
- கே. எஸ். சுதாகர், எழுத்தாளர்
# மரியா பிரைமாசென்கோ



**மரியா ஒக்சன்டியவனா பிரைமாசென்கோ** (; 12  சனவரி 1909 –18 ஆகத்து 1997) ஒரு உக்ரேனிய நாட்டுப்புற கலை ஓவியர் ஆவார். சுயமாக கலைகளை கற்றுக்கொண்ட கலைஞரான இவர் ஓவியம் வரைதல், சித்திரத்தையல் மற்றும் சுட்டாங்கல் (பீங்கான்) சிலை வடித்தல் போன்ற பல கலைகளில் ஈடுபட்டார்.  

1966 ஆம் ஆண்டில் இவருக்கு உக்ரைனின் உயரிய விருதான செவ்செங்கோ தேசிய பரிசு வழங்கப்பட்டது. இவரின் நினைவாக ஐக்கிய நாடுகளின் கல்வி, அறிவியல் மற்றும் கலாச்சார அமைப்பு (யுனெஸ்கோ) 2009 ஆம் ஆண்டை பிரைமாச்சென்கோ ஆண்டாக அறிவித்தது. மேலும் கீவ் நகரில் உள்ள ஒரு தெரு மற்றும் ஒரு சிறிய கோள் (கிரகம்) இவரது நினைவாக பெயரிடப்பட்டுள்ளன. 1937 ஆம் ஆண்டு பாரிசு நகரில் நடந்த உலக கண்காட்சியில் இவர் வரைந்த ஓவியங்களை பார்வையிட்ட பிறகு, "இந்த புத்திசாலித்தனமான உக்ரேனியரின் கலை அதிசயத்திற்கு நான் தலைவணங்குகிறேன்" என்று பிரபல ஓவியர் பாப்லோ பிக்காசோ கூறினார்.  

## தனிப்பட்ட வாழ்க்கை
மரியா 1909  ஆம் ஆண்டு ஒரு விவசாயக் குடும்பத்தில் பிறந்தார். இவர் தனது ஆரம்ப வாழ்க்கையின் பெரும்பகுதியை கீவ் மாகாணத்தில் உள்ள போலோட்னியா கிராமத்தில் கழித்தார். இவர் நான்கு ஆண்டுகள் பள்ளிக்குச் சென்றார். ஆனால் அதன் பிறகு போலியோ நோயால் பாதிக்கப்பட்டதனால் பள்ளிபடிப்பை தொடர முடியாத நிலை ஏற்பட்டது. இந்த உடல் குறைபாடு இவரது வாழ்க்கையை வெகுவாக பாதித்தது. பின்னர் மரியா ஓவியம் வரைய தொடங்கினார். இவர் தன் ஆரம்ப கலை அனுபவங்களை பின்வருமாறு விவரித்தார்: "ஒரு இளம் பெண்ணாக இருந்த பொது, நான் ஓர் வாத்துகளின் குழுவை கவனித்து வளர்த்து வந்தேன். ஒரு நாள் நான் அவைகளை பூக்கள் நிரம்பிய காடு, வயல்கள் ஆகியவற்றை கடந்து ஒரு ஆற்றின் கரைக்கு கூட்டி சென்றேன். அங்கு ஆற்றங்கரை மணலில் ஒரு குச்சியை கொண்டு கற்பனையான பூக்களை வரைய ஆரம்பித்தேன். பின்னர், இயற்கை நிறங்களை பயன்படுத்தி என் வீட்டின் சுவர்களுக்கு வண்ணம் தீட்ட முடிவு செய்தேன். அதன் பிறகு நான் ஓவியம் வரைவதை நிறுத்தவில்லை".  

இவரது இளமை பருவத்தில் இவரின் தாயார் இவருக்கு சித்திரத்தையல் கலையை கற்றுக் கொடுத்தார். 1920 களின் பிற்பகுதியில் இருந்து 1930 களின் முற்பகுதி வரை மரியா இவான்கிவ் கூட்டுறவு சித்திரத்தையல் அமைப்பில் ஓர் உறுப்பினராக இருந்தார். இருவருக்கும் இடையே திருமணம் நடப்பதற்கு முன்பே, 1941 ஆம் ஆண்டு வாசில் இரண்டாம் உலகப் போரில் கலந்துகொள்ள சென்றார். பின்னர் இவர் போரில் பின்லாந்து நாட்டில் இறந்தார். சிறிது காலம் சித்திரத்தையல் கலையில் ஈடுபட்டு வந்த இவர், பின்னர் 1930 களில் மீண்டும் ஓவியத்திற்கு மாறினார். இந்தக் காலகட்டத்தை சேர்ந்த இவரது படைப்புகள் வெள்ளை பின்னணி கொண்ட துணிகளில் வரையப்பட்டுள்ளன. மேலும் இவை பெரும்பாலும் உக்ரேனிய பாரம்பரியம் பற்றிய கருத்தாக்கங்களை சார்ந்திருந்தன. மேலும் கீவ் நகரில் உள்ள ஒரு தெரு மற்றும் ஒரு சிறிய கோள் (கிரகம்) இவரது நினைவாக பெயரிடப்பட்டுள்ள. 1937 ஆம் ஆண்டு பாரிசு நகரில் நடந்த உலக கண்காட்சியில் இவர் வரைந்த ஓவியங்களை பார்வையிட்ட பிறகு, "இந்த புத்திசாலித்தனமான உக்ரேனியரின் கலை அதிசயத்திற்கு நான் தலைவணங்குகிறேன்" என்று பிரபல ஓவியர் பாப்லோ பிக்காசோ கூறினார்.  

இவரது படைப்புகள் உக்ரைன், மற்ற முன்னாள் சோவியத் ஒன்றிய நாடுகள், போலந்து, பல்காரியா, பிரான்சு மற்றும் கனடா உள்ளிட்ட பல நாடுகளில் காட்சிக்கு வைக்கப்பட்டிருக்கின்றன. மேலும் இவர் இயற்றிய சில பாடல்கள் உலகம் முழுவதும் பரவலாக வெளியிடப்பட்டன. இவரின் பெரும்பாலான கலைப்பொருட்கள் கீவ் நகரின் நாட்டுப்புற அலங்கார கலை அருங்காட்சியகத்தின் சேகரிப்பில் உள்ளன.  

இவரது பல படைப்புகள் இவான்கிவ் வரலாற்று மற்றும் உள்ளூர் வரலாற்று அருங்காட்சியகம் மீது 2022 ஆம் ஆண்டு உருசியா தாக்குதல் நடத்திய போது அழிக்கப்பட்டன.
# சீசியம் சிர்க்கோனேட்டு



**சீசியம் சிர்க்கோனேட்டு** (*Caesium zirconate*) என்பது Cs<sub>2</sub>ZrO<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியம், சிர்க்கோனியம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
உயர் வெப்பநிலையில் சிர்கோனியாவுடன் சீசியம் ஐதராக்சைடைச் (CsOH) சேர்த்து வினைபுரியச் செய்தால் சீசியம் சிர்கோனேட்டைத் தயாரிக்கலாம்.:  
::2 CsOH + ZrO<sub>2</sub> -> Cs<sub>2</sub>ZrO<sub>3</sub> + H<sub>2</sub>O  

## பண்புகள்
சீசியம் சிர்கோனேட்டு வெள்ளை நிறத் தூளாக உருவாகிறது.
# இமான்சு சர்மா (சதுரங்க வீரர்)


**இமான்சு சர்மா** ( *Himanshu Sharma* ) ஓர் இந்திய சதுரங்க கிராண்ட்மாஸ்டர் ஆவார்.  

## தொழில் வாழ்க்கை
ஏப்ரல் 2017 இல், முதல் சர்தார் பிரகாஷ் சிங் நினைவுப் போட்டியின் ஐந்தாவது சுற்றில் வெற்றி பெற்ற பிறகு 2500 என்ற புள்ளியைக் கடந்தார். இதன் மூலம், இவர் இந்தியாவின் 47 வது கிராண்ட்மாஸ்டராகவும் மற்றும் அரியானா மாநிலத்தின் முதல் கிராண்ட்மாஸ்டராகவும் ஆனார்.  

ஜூலை 2017 இல், இவர் பார்பெரா டெல் வேல்ஸ் திறந்தநிலைப் போட்டிகளில் வென்றார். இரண்டாம் இடத்தைப் பிடித்த கரேன் எச். கிரிகோரியனை விட இவர் அரை புள்ளி முன்னிலையில் இருந்தார். இதுவே இந்தியாவுக்கு வெளியே இவர் வென்ற முதல் திறந்தநிலைப் போட்டியாகும்  

2022 இல், சென்னையில் நடைபெற்ற 44 ஆவது சதுரங்க ஒலிம்பியாடில் தீபத்தை ஏந்திச் சென்றவர்களில் ஒருவராக இருந்தார்.
# செசுவியிடே


**செசுவியிடே** (தாவரவியல் பெயர்: *Sesuvioideae*) என்பது பூக்கும் தாவரங்களின் துணைக்குடும்பங்களில் ஒன்றாகும். இது ஐசோஏசியே என்ற தாவரக்குடும்பத்தின் கீழ் அமைந்துள்ளது. இத்துணைக்குடும்பத்தின் வேறுபெயர்/ முந்தையப் பெயர் *Sesuviaceae* (1834) ஆகும். இதிலிருந்து ஓமியோபதி மருத்து (calcium oxalate druses) தயாரிக்கப்படுகிறது. தாவர வகைப்பாட்டியலில் இது குறித்த மரபுபரிணாமவியல் ஆய்வு முக்கியமானதாகும்.  

## இதன் பேரினங்கள்
1. *Anisostigma* (ஒரு இனம்)
1. செசுவியம் = *Sesuvium* (14 இனங்கள்)
1. *Trianthema* (29 இனங்கள்)
1. *Tribulocarpus* (3 இனங்கள்)
1. *Zaleya* (6 இனங்கள்)

## இதன் இனக்குழுக்கள்
1. *Anisostigmateae*
1. *Sesuvieae*
# யூரியா பாசுபேட்டு



**யூரியா பாசுபேட்டு** (*Urea phosphate*) என்பது CH<sub>7</sub>N<sub>2</sub>O<sub>5</sub>P என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். யூரியாவும் பாசுபாரிக் அமிலமும் 1:1 என்ற விகிதத்தில் சேர்ந்து யூரியா பாசுபேட்டு உருவாகிறது. ஒர் உரமாக இது பயன்படுகிறது. 17-44-0 என்ற நைட்ரசன் பாசுபரசு பொட்டாசியம் வாய்ப்பாட்டைக் கொண்டிருக்கும் இது தண்ணீரில் கரையும். வலுவான அமிலக் கரைசலை உருவாக்கும்.  

யூரியா பாசுபேட்டு உர விற்பனையாளர் பைகளில் கிடைக்கிறது. இவை பையகப்படுத்துகையில் யூபி என்ற தனிமுத்திரை இடப்பட்டு விற்கப்படுகின்றன. 15-5-15 மற்றும் 13-2-20 போன்ற நீரில் கரையக்கூடிய வாய்பாடுகளை உருவாக்க கால்சியம் நைட்ரேட்டு, மக்னீசியம் நைட்ரேட்டு மற்றும் பொட்டாசியம் நைட்ரேட்டு ஆகியவற்றைக் கொண்ட சேர்மங்களில் இது சில நேரங்களில் சேர்க்கப்படுகிறது. யூரியா பாசுபேட்டின் அமிலத்தன்மை Ca, Mg மற்றும் P ஆகியவை கரைசலில் இணைந்து இருக்க அனுமதிக்கிறது. குறைந்த அமிலத் தன்மை நிலைகளில், Ca-Mg பாசுபேட்டுகள் வீழ்படிவாக அடியில் இருக்கும். யூரியா பாசுபேட்டு பெரும்பாலும் குழாய் அமைப்புகளை சுத்தம் செய்ய சொட்டு நீர் பாசனத்தில் பயன்படுத்தப்படுகிறது.  

யூரியா பாசுபேட்டு படிக அமைப்பில் உள்ள பாசுபாரிக்கு அமிலம் மற்றும் யூரியா மூலக்கூறுகள் சிக்கலான ஐதரசன் பிணைப்பு வலையமைப்பை உருவாக்குகின்றன. தண்ணீரில் கரைக்கும் போது இது சுதந்திரமாக பிரிகிறது.
# பிரசியோடைமியம்(III) பாசுபேட்டு



**பிரசியோடைமியம்(III) பாசுபேட்டு** (*Praseodymium(III) phosphate*) என்பது PrPO<sub>4</sub>  
என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் பாசுபரசு ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
பிரசியோடைமியம் குளோரைடுடன் பாசுபாரிக்கு அமிலத்தைச் சேர்த்து வினைபுரியச் செய்வதன் மூலம் பிரசியோடைமியம்(III) பாசுபேட்டு அரைநீரேற்றை தயாரிக்க இயலும்:  
::PrCl<sub>3</sub> + H<sub>3</sub>PO<sub>4</sub> → PrPO<sub>4</sub> + 3 HCl  

சிலிக்கான் பைரோபாசுபேட்டுடன் (SiP<sub>2</sub>O<sub>7</sub>) பிரசியோடைமியம்(III,IV) ஆக்சைடை (Pr<sub>6</sub>O<sub>11</sub>) சேர்த்து 1200 °செல்சியசு வெப்பநிலையில் வினைபுரியச் செய்வதன் மூலமும் இதை உருவாக்க முடியும்.  

## பண்புகள்
P21/n என்ற இடக்குழுவில் a = 0.676 நானோமீட்டர், b = 0.695 நானோமீட்டர், c = 0.641 நானோமீட்டர், β = 103.25°, Z = 4 செல் அளவுருக்களுடன் பிரசியோடைமியம்(III) பாசுபேட்டு ஒற்றைச்சரிவச்சு படிகக் கட்டமைப்பில் படிகமாகிறது.  

PrPO<sub>4</sub>·nH<sub>2</sub>O என்ற வாய்பாட்டிலான படிக நீரேற்றையும் இது உருவாக்குகிறது. வாய்பாட்டிலுள்ள n <0.5 மதிப்பை கொண்டிருக்கும். P6222 என்ற இடக்குழுவில் செல் அளவுருக்கள் a = 0.700 நானோமீட்டர், c = 0.643 நானோமீட்டர், Z = 3 அளவுருக்கள் கொண்ட அறுகோண படிக அமைப்பில் வெளிர் பச்சை நிறப் படிகங்களாக இது படிகமாகிறது.  

## வேதிப் பண்புகள்
பிரசியோடைமியம்(III) பாசுபேட்டு சோடியம் புளோரைடுடன் வினைபுரிந்து Na<sub>2</sub>PrF<sub>2</sub>(PO<sub>4</sub>) சேர்மத்தைக் கொடுக்கிறது.  
::PrPO<sub>4</sub> + 2 NaF → Na<sub>2</sub>PrF<sub>2</sub>(PO<sub>4</sub>)
# பனிமலைப் பூண்டு


**பனிமலைப் பூண்டு** (*Snow Mountain garlic*) என்பது இது காசுமீர் பூண்டு என்றும் அழைக்கப்படுகிறது. இந்தப் பூண்டு வெள்ளைப்பூண்டு வகைகளில் ஒன்றாகும். இப்பூண்டு இந்தியாவின் சம்மு காசுமீர் நிலப்பகுதியின் மலைகளில் விளைகிறது. குறிப்பாக மேற்கு இமயமலைகளின் குளிரான (, உயரப்பகுதிகளில் ( காணப்படுகிறது. குறைவான ஆக்சிசன் காணப்படும் சூழ்நிலையிலும் இவை உயிர் வாழ்கிறது.
# பாசுபேட்டு குறைநிரப்பி

**பாசுபேட்டு குறைநிரப்பி** (*Phosphate supplement*) இரத்த பாசுபேட்டு குறைவு நோய்க்கான சிகிச்சையில் பயன்படுத்தப்படுகிறது.  

பாசுபேட்டு சுழற்சியை விட்டு வெளியேறி செல்களுக்குள் நுழையும் போது பெரும்பாலான இரத்த பாசுபேட்டு குறைவு நோய் ஏற்படுகிறது. அறுவைசிகிச்சைக்கு உட்படுத்தப்பட்டவர்கள் மற்றும் நீண்டகால ஊட்டச்சத்து குறைபாடு உள்ளவர்களுக்கு பாசுபேட்டு சத்து கூடுதலாகத் தேவைப்படுகிறது.  

சோடியம் பாசுபேட்டு, பொட்டாசியம் பாசுபேட்டு சேர்மங்கள் நரம்பு வழியாக அல்லது வாய்வழியாகக் கொடுக்கப்பட்டு சிகிச்சையை நிர்வகிக்கலாம். மாத்திரை வடிவத்தில் இவை இரண்டும் இணைந்த மாத்திரைகளும் கிடைக்கின்றன.  

பாசுபேட்டு முதன்மையாக சிறுநீரில், சேய்மை சிறுநீரகக் குழலில் வெளியேற்றப்படுகிறது.
# டிசிப்ரோசியம்(III) பாசுபேட்டு



**டிசிப்ரோசியம்(III) பாசுபேட்டு** (*Dysprosium(III) phosphate*) என்பது DyPO<sub>4</sub>  
என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியம் பாசுபரசு ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
உயர் வெப்பநிலையில் டிசிப்ரோசியம்(III) ஆக்சைடுடன் அம்மோனியம் ஈரைதரசன் பாசுபேட்டைச் சேர்த்து வினைபுரியச் செய்வதன் மூலம் டிசிப்ரோசியம்(III) பாசுபேட்டு சேர்மத்தை தயாரிக்க இயலும்:  

::Dy<sub>2</sub>O<sub>3</sub> + 2 (NH<sub>4</sub>)(H<sub>2</sub>PO<sub>4</sub>) -> 2 DyPO<sub>4</sub> + 2 NH<sub>3</sub> + 3 H<sub>2</sub>O  

## பண்புகள்
டிசிப்ரோசியம்(III) பாசுபேட்டு 1200 °செல்சியசு வெப்பநிலைக்கு மேல் டிசிப்ரோசியம் ஆக்சிபாசுபேட்டு மற்றும் பாசுபரசு பெண்டாக்சைடாக சிதைகிறது. இது சோடியம் புளோரைடுடன் வினைபுரிந்து NaDyFPO<sub>4</sub> உருவாகிறது: :  

::NaF + DyPO<sub>4</sub> → NaDyFPO<sub>4</sub>  

உயர் வெப்பநிலையில் இது சோடியம் மாலிப்டேட்டுடன் வினைபுரிந்து  
Na<sub>2</sub>Dy(MoO<sub>4</sub>)(PO<sub>4</sub>) சேர்மத்தைக் கொடுக்கிறது:  
::Na<sub>2</sub>MoO<sub>4</sub> + DyPO<sub>4</sub> -> Na<sub>2</sub>Dy(MoO<sub>4</sub>)(PO<sub>4</sub>)
# சாயிர்



**சாயிர்** (*Zaire*, , ), அரசமைப்புப்படி *சாயிர் குடியரசு* (*Republic of Zaire*) (, ) என்ற நாடு ஆப்பிரிக்காவில் உள்ளது. முன்பு 1971 முதல் 1997 வரை, காங்கோ மக்களாட்சிக் குடியரசு என அழைக்கப்பட்டது. மேலும், அக்காலத்தில் நடு ஆப்பிரிக்காவில் மூன்றாவது பெரியநாடாக இருந்தது. அதாவது சூடான், அல்சீரியா நாடுகளுக்கு பெரிய நாடாக இருந்தது. பரப்பளவு அடிப்படையில் நாடுகளின் பட்டியல் அடிப்படையில் 11வது நாடாக இருக்கிறது. 2.3 கோடி மக்கள் சாயிரில் வாழ்கின்றனர். உலக பிரெஞ்சு மொழிப் பட்டியலில் சாயிர் உள்ளது. 1982 ஆம் வெளிவந்த இர்வின் அறிக்கை (report by IMF's envoy Erwin Blumenthal), ஊழல் அதிகமுள்ள நாடு எனக் கூறுகிறது. அதனால் பன்னாட்டு நிதியம் (WMF) தனது நிதிகளை நிறுத்தியது.
# விசயராகவன்


**நாராயணபிள்ளை விசயராகவன்** ( *Narayanapillai Vijayaraghavan***;** பிறப்பு 12 சனவரி 1950), பொதுவாக **விசயராகவன்** என்று அறியப்பட்ட இவர், முக்கியமாக மலையாளத் திரைப்படங்களில் பணிபுரியும் ஓர் இந்திய நடிகர் ஆவார். இவர் குணச்சித்திர வேடங்களுக்கு பெயர் பெற்றவர். இவர் நாடகக் கலைஞரும் மற்றும் திரைப்பட நடிகருமான என். என். பிள்ளையின் மகன்.  

## சொந்த வாழ்க்கை
விசயராகவன் பழம்பெரும் நடிகர் என். என். பிள்ளை மற்றும் சின்னம்மா ஆகியோருக்கு மகனாக 12 சனவரி 1950 இல் மலாயா கூட்டமைப்பின் தலைநகர் கோலாலம்பூரில் பிறந்தார். இவரது தந்தை தோட்ட மேலாளராக பணிபுரிந்தார். இவருக்கு சுலோச்சனா மற்றும் ரேணுகா என்ற இரு சகோதரிகள் உள்ளனர். இவர் கூடமாலூர் அரசு மேல்நிலைப்பள்ளியில் தனது ஆரம்பக் கல்வியை பெற்றார்.  

## தனிப்பட்ட வாழ்க்கை
இவருக்கு அனிதா என்ற மனைவியும், 2 மகன்களும் உள்ளனர். மூத்த மகன் ஜினதேவன் ஒரு தொழிலதிபராக இருக்கிறார். இளைய மகன் தேவதேவன் திரைத்துறையில் உள்ளார்.  

## திரைத் தொழில்
விசயராகவன், ஆர். கே. சேகர் இயக்கத்தில் 1973இல் வெளிவந்த*கபாலிகா* என்ற மலையாளத் திரைப்ப்டம் மூலம் அறிமுகமானார். அதைத் தொடர்ந்து 1975இல் இயக்குநர் ஜே. சசிகுமார் இயக்கத்தில் *பிக்னிக்* படத்தில் தோன்றினார்.  

## தமிழ்த் திரைப்படங்கள்
பிரபல மலையாள இயக்குநர் பாசில் இயக்கிய தமிழ்த் திரைப்படமான அரங்கேற்ற வேளை படத்திலும் அதைத்தொடர்ந்து இயக்குநர் பரதன் இயக்கத்தில் விஜய் நடிப்பில் 2017 இல் வெளியான பைரவா படத்திலும் நடித்திருந்தார்.
# யுகதர்மா



**யுகதர்மா *(***<nowiki/>*Yugadharma)* என்பது இந்து மெய்யியலில் ஒரு காலகட்டத்திற்கான *தருமம்* அல்லது வாழ்வியல் வழிமுறை ஆகும். யுகதர்மத்தின் கருத்தானது *சனாதன தர்மத்தின்* பிரதிபலிப்பாக குறிப்பிடப்படுகிறது. இது காலத்தைக் கடந்த நித்திய தர்மமாகக் குறிப்பிடப்படுகிறது.  

இந்து நூல்கள் *சுருதி* (*வேதங்களைப் போன்றவை)* காலமற்றவை என்று கருதப்படுகின்றன, மற்றும் *ஸ்மிருதி* *(மனுஸ்மிருதி)* போன்ற இரண்டாம் நிலை நூல்கள் குறைந்த அதிகாரபூர்வமானவை மற்றும் ஒரு குறிப்பிட்ட காலத்திற்கு மட்டுமே பொருந்தும். *சனாதன தர்மம்* சுருதி நூல்களை அடிப்படையாகக் கொண்டது, *யுகதர்மா* *ஸ்மிருதி* நூல்களை அடிப்படையாகக் கொண்டது.  

## இலக்கியம்
சத்ய யுகத்தில் விஷ்ணு தியானம், த்ரேதாயுகத்தில் தியாகம் செய்தல், துவபார யுகத்தில் கோவிலில் வழிபாடு செய்தல் ஆகியவற்றிலிருந்து பெறப்பட்ட தகுதி, தற்போதைய யுகத்தில் கிருஷ்ணரின் பெயரை உச்சரிப்பதன் மூலம் அடையப்படும் என்று *பாகவத புராணம்* கூறுகிறது.  

குறிப்பிட்ட யுகத்தில் யுகதர்மம் பின்பற்றப்படாத போதெல்லாம், விஷ்ணு பூமியில் அவதாரம் எடுத்து, யுகத்தின் நடைமுறைகளின்படி செயல்படுகிறார் என்று *வாயு புராணம்* கூறுகிறது.  

## விளக்கங்கள்
கலியுகம் என்று அழைக்கப்படும் தற்போதைய *யுகாதர்மா* இந்து மதத்தின் மரபுகளினூடாக விளக்கப்படுகிறது.  

### கௌடிய வைஷ்ணவ மதம்
வைஷ்ணவ மதத்தை பின்பற்றுபவர்கள் ஹரே கிருஷ்ண மந்திரத்தின் கூட்டு நடனம், பாடல் மற்றும் ஜபம் போன்றவற்றைப் பின்பற்ற வேண்டிய *யுகாதர்மா* என்று நம்புகிறார்கள்.  

### ஸ்ரீ வைஷ்ணவம்
ஸ்ரீ வைஷ்ணவத்தை பின்பற்றுபவர்கள், *வேதங்களின்* விளக்கத்தின்படி, எனப்படும் சடங்கு மூலம் *சரணாகதி* செய்வதே பின்பற்ற வேண்டிய *யுகதர்மம்* என்று நம்புகிறார்கள். வேதக் குறிப்புகளில் இருந்து மேற்கோள் காட்டப்பட்ட *யுகதர்மத்தின்* மற்றொரு முக்கிய பகுதி அஷ்டகாஷர மந்திரம் மற்றும் *விஷ்ணு சஹஸ்ரநாமத்தை* உச்சரிப்பது ஆகும். விஷ்ணுவின் வடிவமான வெங்கடேஸ்வரனிடம் பக்தி செலுத்துவது *கலியுகத்திற்கான* *யுகதர்மமாகவும்* கருதப்படுகிறது.
# ஏ. விசயராகவன்


**ஏ. விசயராகவன்** ( *A. Vijayaraghavan* ) இந்தியப் பொதுவுடைமைக் கட்சியைச் (மார்க்சிஸ்ட்) சேர்ந்த ஒரு இந்திய அரசியல்வாதி ஆவார். மேலும் கேரளாவில் இடது ஜனநாயக முன்னணியின் ஒருங்கிணைப்பாளராகவும், கட்சியின் கேரள மாநிலக் குழுவின் முன்னாள் செயலாளராகவும் இருந்தார். இவர் மலப்புரத்தில் பிறந்தவர்.  

இவர் 2014 இந்தியப் பொதுத் தேர்தலில் கோழிக்கோடு மக்களவைத் தொகுதியில் போட்டியிட்டார். கோழிக்கோடு அரசு சட்டக் கல்லூரியில் சட்டத்தில் இளங்கலைப் பட்டமும் பெற்றுள்ளார். இவர் இந்திய அரசியல்வாதியும் பேராசிரியையுமான ஆர். பிந்துவை மணந்தார். பிந்து பிரபல கட்சிப் பணியாளரும், திருச்சூரில் உள்ள சிறீ கேரள வர்மா கல்லூரியின் ஆசிரியரும் ஆவார். இவர்கள் திருச்சூரில் வசிக்கின்றனர்.  

## பிற பணிகள்
ஏ. விசயராகவன் இந்திய மாணவர் கூட்டமைப்பு தலைவராகவும் பணியாற்றியுள்ளார். மலையாள கம்யூனிகேஷன்ஸ் லிமிடெட் என்ற நிறுவனத்தில் இயக்குநராகவும் உள்ளார். ஐக்கிய நாடுகள் அவையின் பொதுச் சபைக்கான இந்தியக் குழுவில் உறுப்பினராகவும் இருந்தார். தற்போது அகில இந்திய விவசாயத் தொழிலாளர் சங்கத்தின் அகில இந்திய பொதுச் செயலாளராகப் பணியாற்றி வருகிறார்.
# நாராயண் சாண்டல்



**நாராயண் சாண்டல்** (*Narayan Chandel*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு ஏப்ரல் மாதம் 19 ஆம் தேதியன்று இவர் பிறந்தார். சத்தீசுகர் மாநிலத்தின் பாரதிய சனதா கட்சி உறுப்பினரான இவர் எதிர்க்கட்சித் தலைவராக இருந்துள்ளார். இயாஞ்சீர்-சாம்பா தொகுதியை இவர் பிரதிநிதித்துவப்படுத்தினார், மேலும் சத்தீசுகர் சட்டமன்றத்தின் துணை சபாநாயகராகவும் பணியாற்றினார்.  

## அரசியல் வாழ்க்கை
முதன்முதலில் 1998 ஆம் ஆண்டில் மத்தியப் பிரதேச சட்டப்பேரவை<nowiki/>க்காகத் தேர்ந்தெடுக்கப்பட்டார். மத்தியப் பிரதேசத்தில் இருந்து சத்தீசுகர் மாநிலம் உருவாக்கப்பட்ட பிறகு, இவர் 2003 ஆம் ஆண்டு நடைபெற்ற சத்தீசுகார் சட்டப்பேரவைத் தேர்தலில் அதே தொகுதியில் போட்டியிட்டார். ஆனால் இந்திய தேசிய காங்கிரசின் மோதி லால் தேவங்கனிடம் 7,710 வாக்குகள் வித்தியாசத்தில் தோல்வியடைந்தார்.  

மீண்டும், இவர் 2008 ஆம் ஆண்டு சட்டமன்றத் தேர்தலில் வெற்றி பெற்று சத்தீசுகர் சட்டமன்றத்தில் துணை சபாநாயகராக ஆனார். 2018 ஆம் ஆண்டில், காங்கிரசு கட்சியின் மோதி லால் தேவங்கனை 4,188 வாக்குகள் வித்தியாசத்தில் தோற்கடித்து நாராயண் சாண்டல் மீண்டும் சட்டமன்றத்திற்குத் தேர்ந்தெடுக்கப்பட்டார்.
# ஐக்கிய கேரள தம்புரான்


**கேரள வர்மா தம்புரான்** ( *Kerala Varma Thampuran*; 1870 - ஜூலை 1948) **ஐக்கிய கேரள தம்புரான்** அல்லது **ஏழாம் கேரள வர்மா** என்று பிரபலமாக அறியப்படும் இவர், 1946 மற்றும் 1949க்கும் இடையில் கொச்சி இராச்சியத்தை ஆட்சி செய்த மகாராஜா ஆவார். மலையாளம் பேசும் மக்களுக்காக இந்தியாவில் ஒருங்கிணைந்த கேரள மாநிலம் என்ற கருத்தை இவர் முன்வைத்தார். மேலும், பிரித்தானிய மலபார், கொச்சி மற்றும் திருவிதாங்கூரை இணைப்பதற்காக முன் நின்றார். எனவே, அவருக்கு **ஐக்கிய கேரள தம்புரான்** (கேரளாவை இணைத்த மன்னன்) என்ற பெயர் வழங்கப்பட்டது. இவர் ஜூலை 1948 இல் இறந்தார் (மலையாள நாட்காட்டியின்படி 1123 மிதுனம் 25 ஆம் தேதி). திருச்சூரில் சிறீ கேரள வர்மா கல்லூரி உருவானதற்கு மூளையாக இருந்தவர்.  

## சுயசரிதை
1870 இல் பிறந்த இவர் 1946 முதல் கொச்சி இராச்சியத்தை ஆண்டார்.  

கொச்சியின் மகாராஜாவான கேரள வர்மா, கேரளாவை ஒன்றிணைப்பதிலும், கொச்சி இராச்சியம் இந்திய ஒன்றியத்தில் இணைவதிலும் முக்கியப் பங்கு வகித்தார். ஏப்ரல் 1947 இல், திருச்சூரில் கே. கேளப்பன் தலைமையில் நடைபெற்ற ஐக்கிய கேரள மாநாட்டை இவர் தொடங்கி வைத்தார். இம்மாநாட்டில், 'ஐக்கிய கேரளா' அமைப்பதற்கான தீர்மானம் நிறைவேற்றப்பட்டது. மலபார் மாவட்டம், கொச்சி மற்றும் திருவிதாங்கூரை இணைத்து ஒருங்கிணைந்த கேரள மாநிலம் அமைப்பதற்கான இவரது நிலைப்பாட்டிற்காக இவர் பின்னர் 'ஐக்கிய கேரள தம்புரான்' என்று அழைக்கப்பட்டார்.  
## இறப்பு
இவர் ஜூலை 1948 இல் இறந்தார்.
# சந்தோசு குமார் காக்கர்



**சந்தோசு குமார் காக்கர்** (*Santosh Kumar Kacker*) இந்தியாவைச் சேர்ந்த கழுத்து மற்றும் தலை அறுவைச் சிகிச்சை நிபுணர் ஆவார். தில்லியின் அகில இந்திய மருத்துவ அறிவியல் நிறுவனத்தின் இயக்குநராக இருந்தார். 1960 ஆம் ஆண்டில் மருத்துவத்தில் பட்டம் பெற்ற இவர், 1963 ஆம் ஆண்டில் இலக்னோவில் உள்ள இன்றைய கிங் சியார்ச்சு மருத்துவ பல்கலைக்கழகத்தில் தலை மற்றும் கழுத்து மருத்துவத்தில் முதுகலைப் பட்டம் பெற்றார். 1968 ஆம் ஆண்டில் இலண்டனின் இராயல் அறுவைச் சிகிச்சை மருத்துவர்களுக்கான உதவித்தொகையையும் பெற்றார்.  

இந்திய மருத்துவ ஆராய்ச்சி கழகம் (ஐசிஎம்ஆர்) மற்றும் இந்திய தலை மற்றும் கழுத்து மருத்துவர்கள் சங்கத்தின் நிபுணர் குழுவில் உறுப்பினராக உள்ளார். ஊனமுற்றவர்களுக்கான உதவிகளை உருவாக்குவதற்கான குழு தலைவராகவும் உள்ளார். குடியரசுத் தலைவரின் முன்னாள் கவுரவ அறுவை சிகிச்சை நிபுணரான இவர், தனது மருத்துவ ஆராய்ச்சி கண்டுபிடிப்புகளை அசல் ஆராய்ச்சி கட்டுரைகள் மற்றும் மருத்துவ ஆவணங்கள் என பல சக மதிப்பாய்வு செய்யப்பட்ட பத்திரிகைகளில் வெளியிட்டுள்ளார்.இந்திய அரசு இவருக்கு 1986 ஆம் ஆண்டில் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கியது. தில்லியில் உள்ள சீதாராம் பார்தியா அறிவியல் மற்றும் ஆராய்ச்சி நிறுவனத்தில் மூத்த ஆலோசகர் பதவியில் இருந்து ஓய்வு பெற்றார். வீட்டிலிருந்தே தனது பயிற்சியைத் தொடர்கிறார் மற்றும் தொண்டு மருத்துவமனைகளில் அறுவை சிகிச்சைகளுக்குச் செல்கிறார்.
# விக்கிப்பீடியா:பெப்பிரவரி 14, 2024 கோப்பாய் தமிழ் விக்கிப்பீடியா அறிமுகம்

**தமிழ் விக்கிப்பீடியா அறிமுகம்** ஒன்று கோப்பாய் ஆசிரியர் பயிற்சிக் கலாசாலையில் நடைபெற்றது.  

## நிகழ்வு
தலைப்பு: "தமிழ் விக்கிப்பீடியா - ஓர் அறிமுகமும் செயன்முறை விளக்கமும்"  

வழங்கியவர்கள்:  
- பயனர் இ. மயூரநாதன்
- பயனர் மு.சிவகோசரன்

## காலம், இடம்
- காலம் - 2024 பெப்பிரவரி 14 புதன்கிழமை, காலை 9.00 மணி
- இடம் - கோப்பாய் ஆசிரியர் கலாசாலை

## கலந்துகொண்டோர்
கோப்பாய் ஆசிரிய பயிற்சிக் கலாசாலை ஆசிரிய மாணவர்கள் (முப்பதுக்கு மேற்பட்டோர்)
# செர்த்திங்


**செர்த்திங்** (மலாய் *Soghoteng*; ஆங்கிலம்: *Serting*; ஜாவி: اتسرتيڠ) என்பது மலேசியா, நெகிரி செம்பிலான் மாநிலத்தின், செம்போல் மாவட்டத்தில் அமைந்து உள்ள ஒரு சிற்றூர் ஆகும்.  

செர்த்திங் ஈலிர் (*Serting Hilir*) பகுதியில் குனோங் டத்துக் உட்பட பல சுற்றுலா இடங்கள் உள்ளன. செர்த்திங்கின் மொத்த பரப்பளவு 2.066 சதுர கி.மீ.  

## பொது

2021-ஆம் ஆண்டு மக்கள் தொகை கணக்கெடுப்பின்படி, செர்த்திங் நகரத்தின் மக்கள் தொகை 5588 ஆகும். அதில் ஆண்களின் எண்ணிக்கை 2858; பெண்களின் எண்ணிக்கை 2730.  

மலாக்கா நீரிணையை பார்க்க விரும்பும் சுற்றுலாப் பயணிகள், குனோங் டத்துக் எனும் மலையின் உச்சிக்குச் செல்வது வழக்கம். அங்கு இருந்து மலாக்கா நீரிணையை முழுமையாகப் பார்க்கலாம். வானம் தெளிவாக இருக்கும் போது, மலாக்கா நீரிணைக்கு அப்பால் இருக்கும் சுமாத்திரா தீவையும் பார்க்கலாம்.  

### அருகாமை நகரங்கள்

- எண்டாவ்
- மெர்சிங்
- ரொம்பின்
- கிம்மாஸ்
- பகாவ்
- கோலா பிலா
# சுஜாதா அத்தநாயக்க



கலாசூரி விசாரதா கலாநிதி **முதுன்கொடுவ முனசிங்க ஆராச்சிகே சுஜாதா பெரேரா** (பிறப்பு 12 மே 1942: சுஜாதா அத்தநாயக்க ), பேச்சுவழக்கில் **சுஜாதா அத்தநாயக்க** என்று அழைக்கப்படும், ஓர் இலங்கை பாடகர் ஆவார். இவர் இலங்கைத் திரைப்படத்துறை மற்றும் தமிழகத் திரைப்படங்களில் பணியாற்றும் ஒரு முக்கிய பின்னணிப் பாடகி ஆவார். சிங்கள இசையின் முன்னணிப் பெண்மணியாகக் கருதப்படும் இவர், ஏழு தசாப்தங்களுக்கும் மேலான வாழ்க்கையில் 115-க்கும் மேற்பட்ட இசைத்தட்டுகளை வெளியிட்ட இலங்கைப் பாடகி என்ற சாதனையைப் படைத்துள்ளார். இவர் இலங்கையின் முதல் பெண் இசை அமைப்பாளரும் ஆவார். சுஜாதா கிட்டத்தட்ட 400 சிங்களத் திரைப்படங்கள் மற்றும் 20 இலங்கை-இந்தியத் தமிழ் திரைப்படங்களுக்கு பின்னணிப் பாடகியாக பங்களித்துள்ளார். 6000க்கும் மேற்பட்ட சிங்களப் பாடல்களையும், 9 வெவ்வேறு மொழிகளில் 1000க்கும் மேற்பட்ட பாடல்களையும் இவர் பாடியுள்ளார்.  

## சொந்த வாழ்க்கை
சுஜாதா 1942 மே 12 அன்று களனியில் ஐந்து உடன்பிறப்புகளில் மூன்றாவதாகப் பிறந்தார். இவரது தந்தை முதுன்கொடுவ முனசிங்க ஆராச்சிகே தர்மதாச பெரேரா காவல் துறையைச் சேர்ந்த அதிகாரி ஆவார். இவரது தாயார் *கெர்ட்ரூட் மார்கரெட் வோல்போஃப்* என்கிற விமலா காந்தா ஓர் நடிகையும் மற்றும் பாடகியும் ஆவார். 1947 ஆம் ஆண்டு களனி வெதமுல்ல மகா வித்தியாலயத்தில் கல்வியை ஆரம்பித்தார். இவருக்கு இரண்டு சகோதரிகள் மற்றும் இரண்டு சகோதரர்கள் உள்ளனர். இவரது சகோதரி ரஞ்சனி பெரேரா ஒரு புகழ்பெற்ற நடன ஆசிரியர். மேலும், இவரது தம்பி சுசில் பெரேரா ஒரு பிரபலமான நகைச்சுவை நடிகரும் மற்றும் இசைக்கலைஞரும் ஆவார்.  

சுஜாதா நவரத்ன அத்தநாயக்க என்பவரை நவரத்னவை மாநில இசைக் கல்லூரியில் சந்தித்து திருமணம் செய்து கொண்டார். இத்தம்பதிக்கு ஹெலி சஜீவா, சானகா, சமின் என மூன்று மகன்கள் உள்ளனர். இவரது இரண்டாவது மகன் கேப்டன் சனக சஞ்சீவா 1992 ஆம் ஆண்டு செப்டெம்பர் 25 ஆம் திகதி இரண்டாம் ஈழப் போரின் போது பூனேரியில் காலமானார்.  

தனது மகனின் மரணத்திற்குப் பிறகு, இவர் ரசிகர்களின் வேண்டுகோளுக்காக, 2012 இல் *ஜீவன விழா மேதா* என்ற தலைப்பில் தொடர்ச்சியான வெற்றிகரமான இசை நிகழ்ச்சிகளை நடத்தினார்.  

இவர் 6000க்கும் மேற்பட்ட சிங்களப் பாடல்களையும் 1000 தமிழ்ப் பாடல்களையும் பாடியுள்ளார்.  

2016 ஆம் ஆண்டில், சுஜாதா இலங்கை காவல்துறையின் கருத்தாக்கப் பாடலுக்கான இசையை இயக்கினார். பின்னர் இலங்கை சிறப்பு அதிரடிப்படையின் கருத்தாக்கப் பாடலையும் இயற்றினார்.  

2019 ஆம் ஆண்டில், நாட்டிற்காக தனது உயிரை தியாகம் செய்த மகனைப் பரிசாகப் பெற்ற வீரத் தாயாக சுஜாதா அத்தநாயக்கா கௌரவிக்கப்பட்டார். அதே ஆண்டில், இவருக்கு கட்புல ஆற்றுகைக் கலைகள் பல்கலைக்கழகம் கௌரவ டாக்டர் பட்டம் வழங்கியது.
# கிராந்தி ரெட்கர்


**கிராந்தி ரெட்கர்-வான்கடே** (*Kranti Redkar* ; பிறப்பு 17 ஆகத்து 1982) என்பவர் ஓர் இந்திய திரைப்பட நடிகை, இயக்குநர், எழுத்தாளர் ஆவார். இவர் முதன்மையாக மராத்தி திரைப்படங்களில் பணியாற்றியுள்ளார்.  

2000 ஆம் ஆண்டில் *சூன் அசாவி ஆஷி* என்ற திரைப்படத்தில் அறிமுகமான பிறகு, பெரு வெற்றிபெற்ற படமான *ஜாத்ரா: ஹயலகாட் ரே தைலகாட்* (2005) படத்தில் இடம்பெற்ற 'கொம்பாடி பலாலி' என்ற பாடலில் இடம்பெற்றதற்காக இவர் பகுழ்பெற்றார். *மஜா நவ்ரா துஜி பேகோ* (2006), *சக்கா சவத்ரா* (2008), *சிக்சனாச்சியா ஆயிச்சா கோ* (2010), *ஆன் டூட்டி 24 தாஸ்* (2010) ஆகிய நகைச்சுவை நாடகப் படங்களில் நடித்து இவர் தன்னை நிலைநிறுத்திக் கொண்டார். இவர் அமெரிக்க திரைப்படமான *தி லெட்டர்ஸ்* (2014) படத்திலும் பணியாற்றியுள்ளார். மேலும் காதல் நாடகப் படமான *டீன் பேய்கா ஃபாஜிதி ஐகா* (2012), *நோ என்ட்ரி: புதே தோகா ஆஹே* (2012), நகைச்சுவைப் படமான *கோ-கோ* (2013), நாடகப் படமான *சுகர் சால்ட்* *அனி பிரேம்* (2015), நகைச்சுவை மரும்ப் படமான *மர்டர் மேஸ்திரி* (2015) ஆகிய படங்களில் இவரது நடிப்பு பாராட்டுக்களைப் பெற்றன.  

கிராந்தி ரெட்கர் *காக்கன்* 2015 படத்தின் வழியாக இயக்குநராக அறிமுகமானார். இதற்காக நாசிக் சர்வதேச திரைப்பட விழாவில் சிறந்த இயக்குநர் விருதைப் பெற்றார். அடுத்து இவர் மோசடி செய்பவர்களைச் சித்தரித்து எடுக்கபட்ட *கிரண் குல்கர்னி விசஸ் கிரண் குல்கர்னி* (2016) படத்தில் நடித்து பாராட்டைப் பெற்றார். பின்னர் *காரார்* (2017) படத்தில் நடித்தார். இந்தப் படத்தில் நடித்ததற்காக மராத்தி 4வது பிலிம்பேர் விருதுகளில் சிறந்த துணை நடிகைக்கான பரிந்துரையைப் பெற்றார். இவர் தனது சொந்த ஆடை பிராண்டான ஜியாஜிடாவை 2019 இல் அறிமுகப்படுத்தினார்.<sup>&#x5B;*<span title="This claim needs references to reliable sources. (October 2023)">மேற்கோள் தேவை</span>*&#x5D;</sup>  

## ஆரம்பகால வாழ்க்கை
கிராந்தி ரெட்கர் 1982 ஆம் ஆண்டு ஆகத்து மாதம் 17 அன்று இந்தியாவின், மகாராட்டிரத்தின், மும்பையில் தினநாத்துக்கும் ஊர்மிளா செஞ்சதுக்கும் மகளாக ஒரு மராத்தி குடும்பத்தில் பிறந்தார். இவருக்கு இருதயா பானர்ஜி மற்றும் சஞ்சனா வவ்கல் என்ற இரண்டு சகோதரிகள் உள்ளனர். கிராந்தி ரெட்கர் தனது துவக்கக் கல்வியை பாந்த்ராவில் உள்ள கார்டினல் கிரேசியாஸ் உயர்நிலைப் பள்ளியில் பெற்றார். பின்னர் தனது பட்டப்படிப்பை ராம்நரைன் ரூயா கல்லூரியில் முடித்தார்.<sup>&#x5B;*<span title="This claim needs references to reliable sources. (October 2023)">மேற்கோள் தேவை</span>*&#x5D;</sup>  

## தனிப்பட்ட வாழ்க்கை
கிராந்தி ரெட்காரும் தேசிய போதைப்பொருள் தடுப்புப் பிரிவின் (NCB) மண்டல இயக்குநரான சமீர் வான்கடேகரும் ராம்நரேன் ரூயா கல்லூரியில் வகுப்புத் தோழர்களாக இருந்தனர், 17 வயதிலிருந்தே ஒருவரையொருவர் அறிந்திருந்தனர். பட்டம் பெற்ற பிறகு அவர்களுக்கிடையில் தொடர்பு ஏதும் இருக்கவில்லை. ஆனால் 2010 ஆம் ஆண்டில், கிராந்தி ரெட்கர் ஒரு விருது நிகழ்ச்சிக்குச் சென்று திரும்பி வருகையில் வானூர்தி நிலையத்தில் பணியில் இருந்த வான்கடேரை மீண்டும் தற்செயலாக சந்தித்தார். பின்னர் அவர்கள் சில ஆண்டுகள் நன்கு பழகத் தொடங்கினர். இறுதியில் 2017 மார்ச் 29 அன்று, அவர்கள் திருமணம் செய்து கொண்டனர். ஒரு ஆண்டு கழித்து, 2018 திசம்பர் 3 அன்று, மும்பையில் உள்ள சூர்யா மருத்துவமனையில் ஜியா, ஜியாடா என்ற இரட்டைப் பெண் குழந்தைகள் பிறந்தனர்.
# சினேகங்கினி சுரியா

**சினேகங்கினி சுரியா** (*Snehangini Chhuria*) என்பவர் ஓர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். இவர் இந்தக் கட்சியின் சார்பில் ஒடிசா சட்டமன்றத்திற்கு 2014ஆம் ஆண்டு நடைபெற்ற சட்டமன்றத் தேர்தலில் அத்தாபிரா சட்டமன்றத் தொகுதியில் போட்டியிட்டு ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  

## குடும்பம்
சினேகங்கினி சுரியா 9, திசம்பர், 1968-இல் பிறந்தார். இவரது தந்தை மார்சு பிரசாத் மொகாபத்ரா. கலைத்துறையில் பட்டம் பெற்ற பிறகு சட்டம் பயின்ற இவர், சமூக சேவகராகச் சேவையாற்றினார்.  

## அரசியல்
சினேகங்கினி சுரியா சமூக சேவகியாக பணிபுரிந்து, ஆரம்பத்தில் ஊராட்சி மன்ற அளவில் அரசியலில் தீவிரமாக இருந்தார்.  

15வது ஒடிசா சட்டப் பேரவைக்கு சினேகங்கினி sஉரியா தேர்ந்தெடுக்கப்பட்டபோது, ​​நவீன் பட்நாயக்கின் 4வது அமைச்சரவையில் மாநில பழங்குடியினர் நலத்துறை அமைச்சராகவும், 2கைவினை, ஜவுளி மற்றும் கைவினைத் துறை அமைச்சராகவும் பணியாற்றினார்.
# சபித்ரி அகர்வாலா



**சபித்ரி அகர்வாலா** (*Sabitri Agarwalla*) இந்தியாவின் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டில் பட்குரா சட்டமன்றத் தொகுதியிலிருந்து ஒடிசா சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தைச் சேர்ந்த சபித்ரி, இந்திய தேசிய காங்கிரசு வேட்பாளர் ஜெயந்தா மொகாந்தி மற்றும் பாஜக வேட்பாளர் பிஜய் மொகபத்ராவைவிட 17,920 வாக்குகள் கூடுதலாகப் பெற்று வெற்றி பெற்றார்.  

## குடும்பம்
சபித்ரி அகர்வாலின் தந்தையின் பெயர் துட்சிராம் சங்கனேரியா. கணவர் பெயர் வேத பிரகாசு அகர்வால். சபித்திரி பள்ளிக் கல்வியினை முடித்துள்ளார்.  

## அரசியல்
சவித்ரி அகர்வால் ஒடிசா அரசியலில் பிஜு ஜனதா தளத்தின் உறுப்பினராக இருந்து வருகிறார். இவர் ஒடிசா சட்டமன்ற உறுப்பினராகவும் பணியாற்றி வருகிறார்.
# செசுட்ரம்


**செசுட்ரம்** (தாவரவியல் பெயர்: *Cestrum*) என்பது உருளைக் கிழங்கு குடும்பம் (*Solanaceae*) என்ற பூக்கும் தாவரக் குடும்பத்தின் 101 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, **L.** என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, புளோரிடா முதல் வெப்ப வலயத்திலுள்ள பிற அமெரிக்கப் பகுதிகள் வரை உள்ளன.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 228 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  

1. Cestrum abeggii
1. Cestrum aberrans
1. Cestrum acuminatum
1. Cestrum acutifolium
1. Cestrum affine
1. Cestrum alternifolium
1. Cestrum amistadense
1. Cestrum anagyris
1. Cestrum angulosum
1. Cestrum aurantiacum
1. Cestrum auriculatum
1. Cestrum azuense
1. Cestrum bahamense
1. Cestrum benthamii
1. Cestrum bicolor
1. Cestrum bigibbosum
1. Cestrum bracteatum
1. Cestrum brevifolium
1. Cestrum brunneopurpureum
1. Cestrum buxifolium
1. Cestrum buxoides
1. Cestrum cahosianum
1. Cestrum capsulare
1. Cestrum chiapense
1. Cestrum chimborazinum
1. Cestrum chiriquianum
1. Cestrum citrifolium
1. Cestrum cobanense
1. Cestrum coelophlebium
1. Cestrum colombianum
1. Cestrum confertifolium
1. Cestrum conglomeratum
1. Cestrum contrerasianum
1. Cestrum corcovadense
1. Cestrum cordatum
1. Cestrum coriaceum
1. Cestrum corymbosum
1. Cestrum cristinae
1. Cestrum cuneifolium
1. Cestrum cuspidatissimum
1. Cestrum cuspidatum
1. Cestrum daphnoides
1. Cestrum darcyanum
1. Cestrum darienense
1. Cestrum dasyanthum
1. Cestrum decurrens
1. Cestrum diurnum
1. Cestrum domingense
1. Cestrum dumetorum
1. Cestrum dunalii
1. Cestrum ecuadorense
1. Cestrum ehrenbergii
1. Cestrum ekmanii
1. Cestrum elegans
1. Cestrum elegantissimum
1. Cestrum endlicheri
1. Cestrum endresii
1. Cestrum eriochiton
1. Cestrum euanthes
1. Cestrum evanidum
1. Cestrum falcatum
1. Cestrum farinosum
1. Cestrum fasciculatum
1. Cestrum ferrugineum
1. Cestrum filipes
1. Cestrum flavescens
1. Cestrum flavinervium
1. Cestrum formosum
1. Cestrum forsythii
1. Cestrum fragile